Diari Oficial de la Generalitat Valenciana


Sumari del DOGV 3141, del 12-12-1997 (1997/11223)

RESOLUCIÓ de 3 de novembre de 1997, del sotssecretari d'Obres Públiques, per la qual s'acorda la publicació de la concessió administrativa atorgada al Club Nàutic de Cullera, per a utilització de local, superfície de terra i espill d'aigua i instal·lació d'un dipòsit de gasoil al port de Cullera.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3141

Data del DOGV
:   12-12-1997

Secció del DOGV
:   CONVENIS I ACTES - CONCESSIONS ADMINISTRATIVES

Número del document
:   1997/11825


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

4037 RESOLUCIÓ de 3 de novembre de 1997, del sotssecretari d'Obres Públiques, per la qual s'acorda la publicació de la concessió administrativa atorgada al Club Nàutic de Cullera, per a utilització de local, superfície de terra i espill d'aigua i instal·lació d'un dipòsit de gasoil al port de Cullera. [97/Q11811]
  
Per Resolució de 3 de juny de 1997, de la Sotssecretaria d'Obres Públiques, es va atorgar al Club Nàutic de Cullera una concessió administrativa per a la utilització de local, superfície de terra i espill d'aigua i instal·lació d'un dipòsit de gasoil al port de Cullera, d'acord amb les condicions següents:
  
I. Plec de condicions generals
  
Aprovat per l'Ordre d'1 d'agost de 1996, del conseller d'Obres Públiques, Urbanisme i Transports, i publicat en el Diari Oficial de la Generalitat Valenciana el 16 de setembre de 1996.
  
II. Condicions particulars
  
Referides al plec de condicions generals de la concessió administrativa sol·licitada pel Club Nàutic de Cullera per a la utilització de local, superfície de terra i espill d'aigua i instal·lació d'un dipòsit de gasoil al port de Cullera.
  
1. Termini de vigència de la concessió. Aquesta concessió es va atorgar pel termini d'un any, a comptar des de l'endemà de la data de notificació de la resolució d'atorgament d'aquesta, prorrogable tàcitament fins un màxim de tres anys, comptant-ne l'inicial.
  
2. Fiança d'explotació: el titular de la concessió està obligat a constituir una fiança d'explotació equivalent al 50% (cinquanta per cent) del cànon que s'ha de pagar.
  
3. Cànon: el titular de la concessió pagarà en concepte de cànon anual i en les condicions fixades en el plec de condicions generals, la quantitat de 2.081.732 pessetes.
  
4. Revisió del cànon. El cànon es revisarà per l'administració anualment i s'adaptarà a les variacions sofrides per l'índex del preu al consum durant aquest període.
  
5. Termini d'execució de les obres. Les obres començaran dins del termini d'un mes i hauran de quedar acabades en el termini de tres mesos, a comptar ambdues des de la data de conformitat a la memòria de construcció.
  
Aquesta resolució no exhaureix la via administrativa, i en contra s'hi pot interposar un recurs ordinari davant el conseller d'Obres Públiques, Urbanisme i Transports, en el termini d'un mes, comptador des de la data de la notificació d'aquesta, sense perjudici de la utilització per l'interessat de qualsevol altre recurs que estime oportú.